Gaixotasunen Nazioarteko Sailkapena

Gaixotasunen eta horiekin lotutako osasun-arazoen nazioarteko sailkapen estatistikoa (edo Gaixotasunen Nazioarteko Sailkapena, GNS-10) eritasunak sailkatzeko irizpideak edo kodeak eskaintzen dituen Munduko Osasun Erakundeak paratutako nazioarteko sailkapena da. Ingelesez argitaratzen da International Statistical Classification of Diseases and Related Health Problems (ICD-10) izenpean, azken berrikuste nagusia 1992an izan zelarik. Euskal Herrian UZEIk euskaratu zuen eta 1996an argitaratu zen Eusko Jaurlaritzaren Argitalpen Zerbitzu Nagusiak. Sarean eskuragarri aurki daiteke .txt formatuan.

 Sailkapena 

 Kapitulua Kodeak Izenburua I  A00-B99   Gaixotasun infekzioso eta parasitario batzuk  II    C00-D48 Neoplasiak  III    D50-D89     Odoleko eta organo odol-sortzaileetako gaixotasunak eta immunitate-mekanismoari dagozkion asaldura batzuk  IV    E00-E90     Gaixotasun endokrino, nutrizional eta metabolikoak  V    F00-F99     Buru-nahasteak eta portaeraren asaldurak Trastorno mentalak eta portaeraren trastornoak  VI    G00-G99    Nerbio-sistemako gaixotasunak  VII    H00-H59     Begietako eta anexuetako gaixotasunak VIII    H60-H95     Belarriko eta mastoide apofisiko gaixotasunak  IX    I00-I99     Zirkulazio-aparatuko gaixotasunak  X    J00-J99     Arnas aparatuko gaixotasunak XI    K00-K93     Digestio-aparatuko gaixotasunak XII    L00-L99     Larruazaleko eta larruazalpeko ehuneko gaixotasunak XIII    M00-M99     Sistema muskulu eskeletikoaren eta ehun konektiboako gaixotasunak  XIV    N00-N99     Sistema genitourinariko gaixotasunak  XV    O00-O99     Haurduntza, erditzea eta puerperioa  XVI    P00-P96     Jaiotza inguruko denboraldian sortutako egoera jakin batzuk XVII    Q00-Q99     Sortzetiko malformazioak, deformazioak eta kromosoma-anormaltasunak XVIII    R00-R99     Sintomak, zeinuak eta emaitza kliniko eta laborategiko anormalak, beste inon sailkatu gabeak XIX  S00-T98   Lesio traumatikoak, intoxikazioak eta kanpoko arrazoien beste ondorio jakin batzuk  XX    V01-Y98     Erikortasun eta hilkortasunaren kanpoko arrazoiak   XXI    Z00-Z99     Osasun-egoeran eragina duten faktoreak eta osasun-zerbitzuekin edukitako kontaktua XXII    U00-U99     Egoera berezietarako kodeak

 Oharrak 

Euskaraz 1996an argitaratutako GNS-10ren itzulpena erabili da artikulu honetan. Hizkuntza eta bereziki lexikoari dagokionez ahalik eta aldaketa murritzenak egin dira 96eko itzulpenari fidelen manten dadin. Egon daitezkeen ezberdintasunak ortografiari (eta zenbaitetan lexikoari) dagozkie soilik eta sailkapena Hiztegi Batuak jasotako adierei doi dadin egin dira (adib. inmunologia beharrean immunologia).

Egindako zenbait aldaketa:

 trastorno beharrean Hiztegi Batuan agertzen den asaldura erabili da.

 external causes kasu guztietan kanpo arrazoi bezala itzuli da eta ez kanpoko arrazoi, kanpo (ko) kausa, etab. bezalaxe.

 anormalitateak beharrean anormaltasunak (Hiztegi Batua).

 Jaiotinguruko denboraldian beharrean jaiotza inguruko denboraldian erabili da, perinatal Elhuyar Hiztegian agertzen den arren Hiztegi Batuak jasotzen ez duelako eta Euskaltermen adiera nagusia jaiotza inguruko denboraldia baita.

 puerperium itzultzeko erdiberriaroa erabili beharrean puerperioa erabili da, lehena ez baita Hiztegi Batuan zein Elhuyar hiztegian jasotzen, puerperioa ordea ohikoa da hizkuntza teknikoan eta Elhuyarrek jasotzen du.

 genito-urinarioko beharrean genitourinarioko erabili da eta muskulo-eskeletikoaren ordez muskulu eskeletiko.

 Trastorno mentalak ordez Hiztegi Batuan jasotzen den buru-nahasteak erabili da.

 Kanpo estekak 

Kategoria:Medikuntza
Kategoria:Munduko Osasun Erakundea